# אוטובוס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוטובוס הוא כלי רכב בעל גלגלים המיועד להסעת מספר רב של נוסעים בנוסף לנהג, כחלק ממערך תחבורה ציבורית עירוני או בינעירוני או למטרות תיירות.

אוטובוסים מודרניים בישראל.

## [עריכה] אוטובוסים בישראל

במערך התחבורה הציבורית בישראל פועלים כ-5,500 אוטובוסים. מספר הנוסעים הממוצע ליום הוא 1.7 מיליון. בישראל גם פועלים אוטובוסים נמוכי רצפה מסוג "נידרפלור" המותאמים לתקן האירופאי המחמיר יורו 3 (euro 3) ומעלה. התקן הקובע את רמת הזיהום של כלי הרכב.

### [עריכה] אוטובוסי נידרפלור

נידרפלור (בלטינית: נמוך ריצפה) הוא דגם של אוטובוסים בעלי ריצפה נמוכה. אוטובוס מדגם כזה נועד לסייע לקשישים, לנכים ולהורים עם עגלות ילדים לעלות לאוטובוס באמצעות הורדת מפלס האוטובוס וקירובו לזה של המדרכה. רוב האוטובוסים מדגם נידרפלור הם בעלי רמפה בדלת האחורית, שנועדה להעלות נכים בכסאות גלגלים ישירות מהמדרכה.

אוטובוסים נמוכי ריצפה פועלים במגוון חברות אוטובוסים ברחבי העולם. החברות העיקריות המפעילות אוטובוס זה בישראל הן: דן, אגד, קווים ומטרודן.

ה-"נידרפלור" הראשון שפעל בקווים עירוניים בארץ היה של חברת דן MAN NL 202 בשנת 1994. הוא נוסה בקווים שונים בתל אביב ולאחר מכן הורד משירות סדיר בקווי אוטובוס, מפני שהיה מועד לכישלון. האוטובוס שימש לאחר מכן להסעות תלמידים בגוש דן ובתחילת 2006 נגרט ופורק. האוטובוס היה היחיד מסוגו בארץ.

בשנת 1999 רכשה חברת דן "נידרפלור" מדגם חדיש יותר לניסיון - MAN NL 263. רכב זה זכה להצלחה רבה, ועל סמך הנסיון הוחלט ב-"דן" להחליף את צי האוטובוסים הישן באוטובוסים מדגם MAN NL 263. בחברת אגד התקבלה החלטה דומה והוחלט להצטייד ברכבי MAN NL 313.

### [עריכה] אוטובוס ארוך

אוטובוס ארוך. לחצו כאן להגדלה.

אוטובוס ארוך, אוטובוס מפרקי או מפרקית הוא אוטובוס ארוך במיוחד שנועד לקווים עמוסים ביותר. אורך האוטובוס הוא כ-18 מטרים, כאשר החלק האחורי שלו מחובר לקדמי באמצעות מפרק מסתובב (נקרא ה"עיגול") כאשר מעיל גומי קשיח דמוי אקורדיון דואג שלא יהיה רווח בין החלקים. באמצעות המפרק, החלק האחורי של האוטובוס מסתובב בהתאם לפניות שמבצע החלק הקדמי וכך יכול האוטובוס הארוך לתמרן גם ברחובות יחסית צרים ופניות מורכבות. האוטובוס הארוך פופולרי למדי ונפוץ בישראל. הוא כולל כ-100 מקומות ישיבה ו-3 דלתות נפתחות. המנוע שלו בעל הספק של כ-300 כ"ס.

אוטובוסים מסוג זה משרתים בעיקר במרכז מדינת ישראל באזורים וערים שבהם השימוש בתחבורה ציבורית גבוה מהרגיל. ייתרונם של האוטובוסים הכפולים הוא תעבורת נוסעים בכמות כמעט כפולה מאוטובוס רגיל, היות שהם גם מכילים מקומות עמידה ולא רק מושבים. השימוש באוטובוסים אלו רב בעיקר באזור גוש דן והסביבה ובירושלים

כיום קיימים בישראל כמה דגמים של אוטובוסים מפרקיים ממספר חברות ייצור.

- חברת "מרצדס" - ייצרה את הדגמים המפרקיים O405G בשנות ה-90
- חברת "מאן" - ייצרה מאז סוף שנות ה-80 אוטובוסים מפרקיים (MAN SG) וכיום את הדגמים החדשים יותר (NG313 / NG363).

למידע נוסף:

1. מרצדס עירוני מפרקי
2. דף מידע יצרן (אנגלית) באתר "מרכבים"
3. דף מידע יצרן (עברית) באתר "הארגז תחבורה"

### [עריכה] אוטובוס קומתיים

אוטובוס קומתיים

אוטובוס מסוג NEOPLAN N122. זהו אוטובוס בעל שתי קומות, הכולל 87 מקומות ישיבה. במקור הוא הובא לשרת בקווים לאילת. קומתו העליונה נמוכה מקומת אוטובוס רגילה ובקומתו התחתונה שולחנות בין הספסלים (כדוגמת סידור הישיבה בקרונות הרכבת בני אותה תקופה). תאי המטען של האוטובוס נמצאים בחלק האחורי שלו ולא בתאים מתחת למושבי הנוסעים. מעמדו של האוטובוס התדרדר לאורך השנים. תחילה הוא שימש לנסיעות לאילת ולנסיעות בין ירושלים ותל אביב. בעקבות בעיות שונות עם האוטובוס הוא עבר לשרת במישור ושימש לנסיעות בין ערי מישור החוף לתל אביב. ולבסוף הוא שימש להסעות פועלים. באגד שירתו כ- 50 אוטובוסים שכאלו. כיום לא משתמשים באוטובוסים מסוג זה למעט מספר קטן שהוסב לנסיעות תיירות בירושלים. רוב האוטובוסים הללו נמכרו לירדן.

במהלך חודש אפריל 2005 הוחלט לחדש את קו התיירות סובב ירושלים, תוך שימוש באוטובוסים מדגם זה. 3 אוטובוסים מדגם זה שנותרו בשירות אגד, הגיעו למוסך אגד בירושלים ושם שופצו והותאמו לשירות בקו. במוסך נצבעו האוטובוסים והותקנו מערכות אלקטרוניות של סאונד ווידאו במספר שפות שונות. האוטובוס שופץ ונבנה בשתי גרסאות: אוטובוס "חורף" סגור ורגיל וגרסת "קיץ" שבה נוסר הגג של הקומה השנייה ונוצר "אוטובוס ספארי" לשם כך הובאו מספר אוטובוסים מדגם זה במצבים מכניים שונים ששימשו כחלקי חילוף לאוטובוסים המשופצים. האוטובוס עובד כיום על קו 99 - סובב ירושלים. נסיעה עליו אורכת כ-45 דקות.

### [עריכה] אוטובוס תיירותי

זהו אוטובוס "5 כוכבים" הכולל מושבי בד מוגבהים (צריך לעלות מספר מדרגות בשביל להגיע אל תא הנוסעים) ותוספות כגון מיזוג אוויר אישי וטלוויזיה. בחלק התחתון של האוטובוס נמצא תא המטען שבו נישאים התיקים והמזוודות של הנוסעים. אוטובוסים מסוג זה נחלקים לשני סוגים עיקריים. אוטובוס בין עירוני לשירות בתחבורה ציבורית ואוטובוס תיירותי מובהק. אין הרבה הבדלים ממשיים בין שני הסוגים פרט להבדלי תקינה מסוימים (מיקום הדלת האחורית, גובה הנהג ביחס לנוסעים). אוטובוסים בין עירוניים\תיירותיים הם עיקר האוטובוסים הפועלים בארץ ומגיעים מהרבה חברות שונות.

- אוטובוסים על שלדת "מרצדס" ובעלי מרכב של "הארגז", "מרכבים", "איריזר" ומרצדס עצמם.
- אוטובוסים על שלדת "מאן" ובעלי מרכב של "הארגז", "מרכבים", "איריזר" ומאן.
- אוטובוסים על שלדות של "וולוו", "סקניה", "דאף" ורבים אחרים.

החלפת האוטובוסים לדגמים מחודשים מתרחשת לאחר הגעת דגמי האוטובוסים הקודמים לשנתון גבולי המותר על ידי משרד התחבורה.

דף מידע (אנגלית) אודות מרכב ישראלי APOLO

### [עריכה] אוטובוס ממוגן ירי

נפוץ בעיקר ביהודה ושומרון, זהו אוטובוס שנוספה לו ערכת מיגון בשביל להגן על הנוסעים מפני ירי, בקבוקי תבערה ויידויי אבנים. המיגון כולל שלדה ממוגנת, חלונות מזכוכית משוריינת ולעיתים אף כיסויי פלסטיק וסורגי מתכת כנגד אבנים ומטענים. את האוטובוס הממוגן מייצרת בישראל חברת "מרכבים".

אוטובוס כזה הוא בעל 2 דלתות נפתחות, כ 50 מקומות והספק של 420 כ"ס.

1. הורדת סרטון תדמיתי VOLVO B12B Mars Defender MERKAVIM
2. דף מידע באתר היצרן - מרכבים

## [עריכה] טכנולוגיה

### [עריכה] שלדה

שלדת אוטובוס של חברת וולוו

אוטובוסים בנויים לרוב משלדה עצמאית המשמשת כבסיס ומגוף תיבתי עליון המוצב על שלדת הבסיס ומהווה את תא הנוסעים. בדרך כלל בסיס הגלגלים של אוטובוס קטן ביחס לאורכו הכולל של הרכב. מאפיין זה פוגע בהתנהגות הדינמית של הרכב אך מאפשר לאוטובוס רדיוס סיבוב קטן יותר, הנדרש במיוחד בתנועה עירונית. כמו כן, במבנה זה מתאפשרת הצבת דלת כניסה לנוסעים בקדמת האוטובוס. יש לציין כי מלבד אוטובוסים מוכנים נוהגים יצרני אוטובוסים למכור גם שלדות בסיס בלבד ולאפשר ללקוח לבנות את תא הנוסעים באופן עצמאי (כפי שמבוצע לעיתים בישראל).

### [עריכה] מנוע

מנועי אוטובוסים הם בדרך כלל מנועי דיזל בנפחים שבין 5000 ל-12000 סמ"ק. תצורת המנוע האופיינית היא 4 עד 6 צילינדרים בטור, והספקי המנוע נעים בין 200 ל-500 כוח סוס. מיקום המנוע בשלדת האוטובוס אינו קבוע אך שלדות בעלות מנוע אחורי הן הנפוצות ביותר.

## [עריכה] חברות המפעילות קווי תחבורה ציבורית בארץ

- אגד - הוקמה בשנת 1933, פועלת במרבית מדינת ישראל.
- דן - הוקמה בשנת 1945, פועלת בתל אביב ובפרבריה (כולל קווים בין עירוניים).
- קווים - חברה שהוקמה בשנת 2000, ופועלת באזור גוש דן ועפולה.
- נתיב אקספרס - אשר הוקמה בשנת 2001, פועלת בגליל המערבי ומחדרה ועד נתניה.
- קונקס - אשר הוקמה בין 2002-2003, פועלת באזור אשדוד יבנה וטבריה.
- מטרודן - הוקמה ב2002, פועלת בקווים העירוניים בבאר שבע.
- מטרופולין - הוקמה ב2000, פועלת בקווים בין עירוניים באזור באר שבע.
- סופרבוס - פועלת בקווים עירוניים ובין עירוניים באזור רמלה, לוד, שוהם ומודיעין עילית.
- מרגלית - פועלת בקווים עירוניים ובין עירוניים באזור מודיעין.

## [עריכה] ראו גם

תחבורה ציבורית
אוטובוס | חשמלית | מעבורת (כלי שיט) | רכבת | מטוסים | רכבות מהירות | רכבת קלה | רכבת תחתית | רכבת פרברית | מונורייל (רכבת עירונית) | פוניקולר | מונית שירות

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אוטובוסים

- אתר הבית של אגד
- אתר הבית של דן
- אתר הבית של קווים
- אתר הבית של נתיב אקספרס
- פורום תחבורה ציבורית בתפוז
- מודיעין תחבורה ציבורית בישראל
- גלריית האוטובוסים של אגד, תמונות של דגמי אוטובוסים

מקור: http://he.wikipedia.org../../../%D7%90/%D7%95/%D7%98/%D7%90%D7%95%D7%98%D7%95%D7%91%D7%95%D7%A1.html

קטגוריה: כלי רכב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Esperanto
- Español
- Eesti
- Euskara
- Suomi
- Français
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Latina
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Svenska
- Türkçe
- Oyghurque
- Українська
- Tiếng Việt
- West-Vlaoms
- 中文
- Bân-lâm-gú
- 粵語